Bestyrelsesmøde den 24. marts 2021 kl. 17.30 på Teams

Tilstede: Helle Lunderød, Kristoffer Kaae Kjærgaard, Morten Lorenzen, Martin Boysen, Kim Dam-Johansen, Søren Møller, Daniel Simonsen, Hamza Zaman, Tee Lyrn, Mette Karmann & Peter Brink

Gæster: Jesper Randall Petersen, PWC og Dorte Hosbond Johansen, Proregnskab

Afbud: Wenche Fogsgaard & Thomas Hesselberg

Referent: Connie Lykke Mikkelsen

**Dagsorden:**

1. **Godkendelse af dagsorden**

Dagsordenen blev godkendt.

1. **Godkendelse af referat fra mødet den 9. december 2020**

Referatet blev godkendt

1. **Præsentation af årsregnskab og revisionsprotokol 2020,**

v/ Jesper Randall Petersen, PWC

Elektronisk underskrivning af diverse dokumenter.

**Årsregnskab**

Jesper Randall Petersen (JRP) indleder med at sige, at det har været en god proces. Regnskabet ligner sig selv fra tidligere år.

Ledelsesberetningen har Peter (PB) skrevet på bestyrelsens vegne.

PB har i år har gjort mere ud af at skrive om indsatser - også af økonomisk art. Det gælder bl.a. besparelsen på rengøring og låneomlægningen.

JRP er enig i at tallene afspejler elevfremgangen. I år er der også en kompensation for udgifterne i forhold til Covid 19 – bl.a. til ekstra rengøring.

Det er et fornuftigt resultat, også selvom der er sat penge af til feriepenge. De fleste skoler kommer ud med pæne regnskaber i hele sektoren.

Den likvide beholdning er fin på grund af låneomlægningen. Muligheden for at låne ekstra til bygningsmæssige forbedringer er udnyttet. Der er penge i kassen til de indefrosne feriepenge.

Der er lidt mere gæld, men samtidig en længere afdragsperiode. Vi kan godt håndtere afdragene.

**Protokollen**

Morten Lorenzen (ML) spørger ind til, hvordan vi ligger i forhold til andre gymnasier, der også har låneomlagt.

JRP henviser til side 12 i årsrapporten, hvor man kan se hoved- og nøgletallene. Vores overskud ligger meget fint i forhold til andre gymnasier.

Likviditetsgraden ligger normalt omkring 100. Vores er 160 og det er bedre end hos andre.

Soliditetsgraden er på 13. Den er faldet i forhold til sidste år, og den ligger lidt lavere end hos andre. Den vil vokse stille og roligt fremover.

Helle Lunderød (HL) gør opmærksom på, at hun er udpeget af Halsnæs kommune og ikke valgt ved selvsupplering. JRP retter det i rapporten.

Kim Dam-Johansen (KDJ) er interesseret i, hvordan vores låneoptag er i forhold til andre? Er vores betingelser bedre eller dårligere end hvad andre har opnået?

JRJ slår fast, at låneoptaget er på lignende betingelser, som andre opnår.

PWC har ikke nogen væsentlige bemærkninger. Konklusionen, der står i afsnit 4,5 og 6, er rigtig god.

JRP spørger, om bestyrelsen har kendskab til uretmæssigheder? Dertil er der ingen kommentarer.

Der er tjekket for, om der er kritisable forhold vedr. indkøb, ressource- og økonomistyring. Der er gode forhold. JRP konstaterer, at Bestyrelsen er klædt godt på.

Bestyrelsen skal underskrive elektronisk. Der er sendt en mail ud

Bestyrelsen bemyndiger PB til at indberette via Virk.dk. HL skal underskrive inden den indsendes.

Bestyrelsen takker JRP for gennemgangen.

1. **Orientering fra formanden**

HL har drøftet Nærhedsreformen med Borgmester Steffen Jensen og PB. Borgmesteren er udpeget af KL og placeret centralt i arbejdet med reformen.

Hun foreslår, at der kigges på, om der er områder, hvor vi han have interesse i at være med.

Det skal efterfølgende drøftes i bestyrelsen.

ML synes, at det er en spændende idé, og det er godt at være med fra start.

Kristoffer Kaae Kjærgaard (KKK) er enig i, at det er spændende. Hvad er det vi ønsker? Han gør dog opmærksom på, at han kan komme i en interessekonflikt i forhold til sit eget område (professionshøjskolen). Det er vigtigt at se strategisk på sagen.

KDJ opfordrer KKK til at erklære sig inhabil i denne sag.

HL siger, at det i første omgang bare er en føler. Men at der er mange områder at tage fat i. Det kan for eksempel være flere forskellige linjer på gymnasiet, med henblik på et øget elevindtag.

Søren Møller (MOE) taler om fordelingen af elever gymnasierne imellem. Der er 783 færre ansøgere til STX i år. Det ser fornuftigt ud oppe hos os, men hvis fx Frederiksborg Gymnasium (FG) mangler elever, henter de dem jo hos os.

Det er også et spørgsmål om, hvilken rolle regionen får. Vi kan ikke gøre noget ved det nu. Det er også en udkantsproblematik, men en god mulighed, hvis vi kan holde os til på den proces.

Mette Karmann fortæller, at hendes datter går i 1.g på FG som team Danmark elev. Det er der adskillige fra vores område, der også gør. Men på FG er der ikke valgfrihed i forhold til studieretninger.

Det kan man hos os. Vi tilpasser i høj grad en uddannelse, der tager hensyn til elevønsker (det kan fx være morgentræning). Der kan også være mulighed for virtuel undervisning i forhold til træningsophold.

Vi skal være mere synlige på det punkt.

PB oplyser, at vi på 1. hf har 3 elitesportsudøvere. De er på et 3-årigt forløb med forskellige retninger.

Der er ikke flere potentielle ansøgere i vores område. Vi skal derfor være mere attraktive. Måske kan vi lave en e-sportslinje.

KKK synes, at det er spændende tanker, bl.a. når den netbaserede uddannelse kombineres med et fagligt indhold.

ML oplyser, at regionsrådet kommer med en melding omkring den aggressive markedsføring, som nogle gymnasier bruger.

Vores markedsføring baserer sig i høj grad på elev til elev fortællinger, på de gode historier om skolen, og de mange muligheder i et godt socialt og fagligt miljø.

1. **Orientering fra rektor**

Sidste år havde vi 13 elever tilmeldt ”Forskerspirer”, som er et samarbejde med KU. Der var 13 elever fra FVGH ud af 100. Den ansvarlige lærer for projektet - Lisbeth Bertelsen fortalte i dag, at i år har vi tilmeldt 18 elever (på landsplan er der 101). Det er jo ikke sikkert at alle kommer igennem, men det er meget flot med så stor en andel i forhold til vores størrelse.

**Corona:**

Eleverne var på skift tilbage 1 dag i sidste uge til udendørsundervisning. I denne uge er 2. HF på skolen alle dage samt en årgang på skift til almindelig indendørsundervisning. 3g kommer på fredag efter de har afleveret SRP opgaven.

Efter påske må de komme 50% af tiden. Halvdelen af skolens elever må komme i skole i en uge og undervises virtuelt hjemme ugen efter.

Skolen har givet gratis mad til eleverne i sidste og i denne uge.

Efter påske skal gymnasiet stå for selvpodning under supervision. Skolen får uddannet det administrative personale på kontoret som supervisorer. Deres opgave bliver at påse elevernes selvpodning, aflæsning og indberetning af testresultater m.m. Vi vil fortsat opfordre elever og ansatte til at blive testet i fritiden.

PB må konstatere, at det er rigtig svært at drive skole under de nuværende forhold, og jeg finder de tidsfrister vi indimellem stilles til ansvar overfor ganske urimelige, men vi efterlever myndighedernes retningslinjer og anbefalinger efter bedste evne.

**Søgetal:**

I skrivende stund er der 115 stx og 23 hf ansøgninger. Vores budgettal siger 120 stx og 50 hf. Vi regner med, at vi når op på de tal og vicerektor laver time- og fagfordeling med udgangspunkt i 5 grundforløbshold og 2 hf-klasser.

På grund af Corona har Undervisningsministeriet nedsat kravene til Uddannelsesparathedsprøven.

Der er Fordelingsudvalgsmøde i Region Hovedstaden, Nordsjælland i morgen torsdag den 25. marts.

**GRUS:**

Der afholdes i foråret GRUS (gruppeudviklingssamtaler) med alle faggrupper – varighed 90 minutter. Fælles dagsorden omkring karaktergivning, skriftlighed, motivation, videndeling og samarbejde med grundskoler til alle + fokusområder valgt af den enkelte faggruppe. Derudover kan de socioøkonomiske tal inddrages efter behov. Indtil nu har vi haft de store grupper som matematik, historie, samfundsfag og dansk. Engelsk er tirsdag efter ferien. Vicerektor og PB gennemfører dem i fællesskab, og Connie er fast referent for at sikre ensartede referater.

**Studieture:**

Studieturene var planlagt i uge 15 for skolens 2g-klasser. På grund af Coronarejseforbud er de udsat til uge 39, altså når eleverne går i 3g – og de rejser således i samme uge som skolens 2hf-elever. 2 klasser havde bestilt tur til Bornholm. Disse fastholdes. De øvrige klassers ture bestilles, når rejsemuligheder mm kendes.

**Eksamen:**

MK orienterer om eksamensplanlægningen. Planen er sendt ind i dag. Så meget som muligt er på plads. Det har ikke været helt nemt.

MK gennemgår UVMs udmelding vedr. årets eksamener.

Det er anderledes i år, da det kun er A fag eleverne skal op i. Der er eksamen i fællesfag mandag til onsdag i den sidste eksamensuge, så de kommende studenter kan få huen på sammen med de andre fra klassen.

Fag med praktiske elementer er nedprioriterede i årets eksamener.

UVM forventer, at vi afholder de obligatoriske årsprøver.

Skolen udvider årsprøveindsatsen bl.a. fordi folkeskolen ikke afholdt prøver sidste år. Det er vigtigt, at eleverne får mulighed for at afprøve den rigtige eksamensform.

De skriftlige dimensioner trænes i terminsprøverne.

Eleverne har normalt skema til midten af maj. Derefter er der blokdage, der bruges til eksamenstræning. Eksamen offentliggøres i starten af maj - tidligere end ellers.

Martin Boysen (MB) spørger til kantinen?

PB fortæller, at der er en 6 måneders kontrakt med Kirsch. De startede op sidste mandag, hvor de har serveret streetfood og kakao i de sidste 2 uger.

Fra onsdag den 7. april bliver der normal drift, dog kun med 50 % fremmøde.

Vi er med i et udbud fra den 17. marts, om en kontrakt, der skal gælde i 2 år. Kirsch har oplyst, at de vil byde på opgaven.

MB spørger, om der er nyt på bygningsfronten?

PB svarer, at der i øjeblikket indhentes svar på en mængde undersøgelser. Vi har pt ikke et færdigt bud på, hvad der skal gøres.

Vi samler erfaringer og går konstruktivt til værks efter påske.

Ligeledes oplyser PB, at vores pedeller i nedlukningsperioden har malet 20 klasselokaler.

KDJ opfordrer til at man tænker over, hvorfor vi ikke optager alle gymnasieelever i Halsnæs. Er det det lavere karaktergennemsnit? Han opfordrer til, at vi får en ambition om, at vi om 3 år ligger mindst på landsgennemsnittet. Kan det nås?

PB vil gerne være med til at sætte barren højere. Men vi skal stadig være rummelige. Vi gør en stor indsats for at få alle igennem, så længe de selv giver udtryk for, at de gerne vil være her.

MOE påpeger, at vi er gode til at løfte mellemgruppen.

HL sætter punktet på dagsorden til næste møde.

1. **Orientering fra elevrepræsentanter**

Tee Lyrn (TL) fortæller, at eleverne har set frem til genåbningen. Det er dejligt at være tilbage på skolen.

1. **Orientering fra medarbejderrepræsentanter**

MOE fortæller, at lærerne har undervist fuld tid under nedlukningsperioden.

ML takker for det gode og samvittighedsfulde arbejde. Han siger, at i folkeskolen er

det de stærke elever, der har været gode til den virtuelle undervisning. Hertil svarer MOE både ja og nej. Nogle af vores svagere elever med diagnoser har nydt det.

Daniel Simonsen (DS) og MK tilføjer, at fx gamerdrengene og de ”stille piger” har trivedes godt.

Bestyrelsen takker for den store indsats.

1. **Budgetopfølgning**, herunder redegørelse fra Dorte Johansen vedr. indfrielse af tidligere lån

Dorte Hosbond Johansen (DHJ) har ingen bemærkninger til gennemgangen efter de første 2 måneder af året.

Derefter går DHJ over til at genemgå notatet.

Det oprindelige lån blev optaget i 2010 og det er ikke helt klart, hvad der er sket dengang.

Eftersom det oprindelige lån indfries nu tyve år før tid, bliver kurstabet regnet med ind i beløbet. Det er derfor, at der er en difference. Det er en meget teknisk forklaring.

Bestyrelsen takker for gennemgangen.

1. **Kommende møde**

Næste møde holdes den 26. maj kl 17.30. Vi håber det bliver muligt at afholde det på skolen.

1. **Evt.**

Der er Translokation fredag den 25. juni.

Der er planlagt følgende møder i efteråret:

30. august

25. oktober

6. december

På næste møde fremlægges en årsplan for bestyrelsesarbejdet.

HL siger tak for i dag.